open-index/open-wikipedia-markdown huggingface dataset:
హయావో మియాజాకి

జపాన్ దేశానికి చెందిన సుప్రసిద్ధ బొమ్మల (యానిమేషన్) సినిమాల దర్శకుడు, రచయిత, నిర్మాత, జపాన్లో "మంగ" అని పిలువబడే బొమ్మల సినిమాలు రూపొందించడంలో సుప్రసిద్ధులు. మియజాకిని అమెరికాకు చెందిన ప్రసిద్ధ యానిమేటర్ "వాల్ట్ డిస్నీ" తో పోలుస్తారు. మియాజాకి తన తోటి యానిమేటర్ "ఇసావో తకహట" తో కలిసి "స్టూడియో గిబ్లి"ని నెలకొల్పారు. మియాజాకి తీసిన చిత్రాల్లో "స్పిరిటెడ్ అవే" అనే చిత్రం అకాడమీ అవార్డులలో యానిమేషన్ విభాగంలోఉత్తమ చిత్రంగా గెలుపొందింది. ఇప్పటికీ డిస్నీ యానిమేషన్ లేదా పిక్సార్ యానిమేషన్ సభ్యులు వారు నూతనంగా తీయబోయే చిత్రాలకు మియాజాకీ చిత్రాల నుండి ప్రేరణ పొందుతారు. స్పిరిటెడ్ అవే చిత్రం జపాన్లోనే అత్యధిక వసూళ్ళు సాధించిన చిత్రం. అప్పటి వరకు జపాన్లో అత్యధిక వసూళ్ళు సాధించిన టైటానిక్ చిత్ర రికార్డును స్పిరిటెడ్ అవే అధిగమించింది. మియాజాకి  తీసిన చిత్రాల్లో ప్రముఖమైనవి, మై నైబర్ టొటొరో, నాసికా ఆఫ్ ద వాలి ఆఫ్ ది విండ్, ప్రింసెస్ మొనొనోకె, హౌల్స్ మూవింగ్ కాస్ట్ల్, ఇతర చిత్రాలు అమెరికాలో కూడా విశేష ఆదరణ పొందాయి.  

## ఇవి కూడా చూడండి
* అకీరా కురొసావా - జాపనీస్ సినిమా దర్శకుడు
* కెంజి మిజోగుచి - జాపనీస్ సినిమా దర్శకుడు  

## మూలాలు

## ఇతర లింకులు
* Studio Ghibli 
* 
* 
* Hayao Miyazaki at the Science Fiction and Fantasy Hall of Fame

వర్గం:జపాన్ ప్రజలు
వర్గం:1941 జననాలు
బిట్

**బిట్** అనేది కంప్యూటింగ్, డిజిటల్ కమ్యూనికేషన్లలో సమాచారం యొక్క ప్రాథమిక ప్రమాణం. ఒక బిట్ కేవలం రెండు విలువల్లో ఒకదానిని మాత్రమే సూచించగలదు. అందువలన దీనిని భౌతికంగా రెండు స్థితుల్లో ఉండగల ఏ పరికరంతోనైనా సూచించవచ్చు. ఈ విలువలు సర్వసాధారణంగా 0 తో గాని లేదా 1 తో గాని సూచించబడతాయి. బైనరీ డిజిట్ యొక్క పూర్తి రూపమే బిట్. ఇది సమాచార సిద్ధాంతంలో షానన్  అనే ప్రమాణానానికి సమానం.

ఈ రెండు విలువలను తర్కంలో (లాజిక్) *అవును/కాదు*, *ఉంది/లేదు*, *సత్యం/అసత్యం*; గణితంలో *ధన సంఖ్య/ఋణ సంఖ్య*; ఏదైనా స్థితిని తెలుపడానికి *ఆన్/ఆఫ్* లాంటి వాటిని సూచించడానికి వాడతారు. బిట్లను ప్రమాణంగా సూచించడానికి ఆంగ్లంలో bits లేదా b అని గానీ సూచిస్తారు. సాధారణంగా ఎనిమిది బిట్ల సముదాయాన్ని ఒక బైట్ అని వ్యవహరిస్తారు.

## భౌతిక నమూనా
ఒక బిట్ ను ఏదైనా డిజిటల్ పరికరంతో లేదా కేవలం రెండు స్థితుల్లో ఉండగలిగే ఏ భౌతిక పరికరంతోనైనా సూచించవచ్చు. వీటిని సూచించడానికి పలు మార్గాలు ఉన్నాయి. అధునాతన కంప్యూటింగ్ పరికరాలలో దీనిని ఎలక్ట్రికల్ వోల్టేజీ లేదా కరెంటు ప్రవాహంతో సూచిస్తారు.
### ప్రసారం, విశ్లేషణ
బిట్లను ఒకదాని తరువాత ఒకటి ప్రసారం చేస్తే దానిని శ్రేణీ ప్రసారం (*సీరియల్ ట్రాన్స్ మిషన్*) అనీ ఒకేసారి ఒకటికన్నా ఎక్కువ బిట్లు ప్రసారం చేస్తే దానిని సమాంతర ప్రసారం (*ప్యారలల్ ట్రాన్స్ మిషన్*) అనవచ్చు. డేటా ప్రసార రేటును కొలవడానికి *బిట్స్ ఫర్ సెకండ్* (bit/s) లేదా *కిలోబిట్స్ ఫర్ సెకండ్* అనే ప్రమాణానాన్ని వాడతారు.

## మూలాలు


వర్గం:కంప్యూటరు శాస్త్రం
ఏల్చూరి మురళీధరరావు

**ఏల్చూరి మురళీధరరావు** తెలుగు కవి, రచయిత.

## జీవిత విశేషాలు
అతను ఎనిమిదో తరగతిలోనే ఆశువుగా పద్యం చెప్పి బాలకవి అనిపించుకున్నాడు. మురళీధరరావు నయాగరా కవుల్లో ఒకరైన ఏల్చూరి సుబ్రహ్మణ్యం  కుమారుడు. మద్రాసులో పి.యు.సి. పూర్తయ్యాక, విజయవాడ ఎస్‌. ఆర్. ఆర్ కళాశాలలో డిగ్రీ చేశాడు. భీమవరం డి.ఎన్.ఆర్. కళాశాలలో ఎం.ఎ. తెలుగు పూర్తి చేసి, ఆపైన మద్రాసు విశ్వవిద్యాలయం నుంచి ద్రోణపర్వం మీద ఎం.ఫిల్ పట్టా తీసుకున్నాడు. గణపవరపు వేంకట కవి ప్రబంధ రాజ వేంకటేశ్వర విజయ విలాసంలోని చిత్ర కవిత్వంపై పరిశోధించి కొర్లపాటి శ్రీరామమూర్తి వంటి గురువుల నుంచి "తెలుగులో వెలువడిన ఉత్తమోత్తమ పరిశోధనా గ్రంథాలలో తలమానికం" అన్న ప్రశంస పొందాడు. ఆకాశవాణిలో నాలుగేళ్ళు ఉద్యోగం చేశాక ఢిల్లీ శ్రీ వేంకటేశ్వర కళాశాలలో అధ్యాపకుడిగా స్థిరపడ్డారు.

## మూలాలు

వర్గం:తెలుగు కవులు
వర్గం:తెలుగు రచయితలు
వింజమూరి వెంకట లక్ష్మీ నరసింహారావు

వింజమూరి వెంకట లక్ష్మీ నరసింహారావు) (జననం 1887 ) భారతీయ రంగస్థల నటుడు, తెలుగు-సంస్కృత పండితుడు, రచయిత.

## జీవిత విశేషాలు
ఆయన పిఠాపురంలో జన్మించారు. ఆయన రంగస్థన నటనకు ఆకర్షితులై తన 10 వ యేట "మర్చంట్ ఆఫ్ వెనిస్" నాటకంలో "గ్రాసియానా" పాత్ర పోషించారు. అప్పటి ప్రధానోపాధ్యాయులైన కూచి నరసింహం దృష్టిలో పడ్డారు. ఆయన 1913 లో "కాకినాడ అమటూర్స్" నాటక కంపెనీలో చేరి "గయోపాఖ్యానం" నాటకంలో గయుని పాత్రను పోషించారు. అదే నాటకం యొక్క నాటక పోటీలలో ఆయన కుర్మ వెంకట రెడ్డి నాయుడి ద్వారా మొదటి బహుమతిని అందుకున్నారు. ఆయన "పాండవ విజయం" నాటకంలో ధర్మరాజు పాత్రను పోషించారు. ఆయనకు యిష్టమైన పాత్ర ధర్మవరం వారి చిత్రనళినీయం నాటకంలోని బాహుకుడు. 1918 లో విక్టోరియా హాల్ లో ప్రదర్శించబడిన నాటకాలు రాసపుత్ర విజయం, ప్రతారుద్రీయం, సారంగధర లలో పాత్రలను పోషించారు. ఆయన బళ్ళారి రాఘవ చే అభినందింపబడ్డారు.

## కుటుంబం
ఆయన వెంకటరత్నమ్మను వివాహమాడారు. ఆమె తెలుగులో మొదటి మహిళా పత్రిక అయిన "అనసూయ "కు సంపాదకురాలిగా పనిచేసింది. ఆ పత్రికలో రచయిత్రులు, అజంతా శైలిలో చిత్రాలు ఉండెడివి. ఆయన కుమార్తెకు కూడా ఆ పత్రిక నామం అనసూయ గానే నామకరణం చేసారు. వారికి ఇద్దరు కుతుళ్ళు. వారు వింజమూరి అనసూయ, వింజమూరి సీతాదేవి. వీరిద్దరినీ కలసి "వింజమూరి సిస్టర్స్"గా పిలుస్తారు. వీరిద్దరూ దేవులపల్లి కృష్ణశాస్త్రి యొక్క మేనకోడళ్ళు.

## పురస్కారాలు
ఆయన 1967 లో భారత ప్రభుత్వం నుండి పద్మశ్రీ పురస్కారాన్ని పొందారు.

## మూలాలు

* Luminaries of 20th Century, Potti Sreeramulu, Telugu University, 2005.
* Encyclopaedia Indica, Volume 2, Jagdish Saran Sharma, S. Chand, 1981

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1887 జననాలు
వర్గం:తూర్పు గోదావరి జిల్లా రంగస్థల నటులు
బైట్

**బైట్** అనగా కంప్యూటర్ లేదా ఇతర ఎలక్ట్రానిక్ పరికర సమాచార పరిమాణం యొక్క కొలత ప్రమాణం. టైపు చేయబడిన ఒంటి అక్షరం (ఉదాహరణకు, 'x' లేదా '8') కొలత ఒక బైట్. సింగిల్ బైట్ సాధారణంగా ఎనిమిది బిట్స్ (బిట్స్ అనేవి క్రమంగా ఉండే కంప్యూటర్లోని నిల్వ యొక్క అతిచిన్న యూనిట్, అర్థమయ్యేలా చెప్పాలంటే పదార్థం కోసం అణువులుగా) లను కలిగి ఉంటుంది. బైట్లు తరచూ **B** అక్షరం ద్వారా సూచించబడతాయి. చారిత్రాత్మకంగా, బైట్లు పాఠ్య అక్షరాలు ఎన్కోడ్ చెయ్యటానికి ఉపయోగిస్తారు.

## వాడకం
చాలా ప్రోగ్రామింగ్ భాషల్లో బైట్ అనే డేటాటైపు ఉంది. సీ, సీ++ భాషల్లో ఒక బైట్ అంటే ఒక అక్షరాన్ని సూచించడానికి సరిపడే పరిమాణం కలిగిన మెమరీ లొకేషన్. ప్రామాణికత ప్రకారం ఒక బైట్ లో కనీసం 256 విలువలు భద్రపరచగలగాలి. అంటే కనీసం ఎనిమిది బిట్లు పరిమాణం ఉండాలి.

జావాలో బైట్ డేటాటైపు కచ్చితంగా ఎనిమిది బిట్లు ఉండాలి. అందులో ఒక బిట్ ను విలువ ధనాత్మకమా, ఋణాత్మకమా అని సూచించడానికి మిగతా వాటిని విలువను సూచించడానికి వాడతారు. అంటే జావాలో ఒక బైటు −128 నుంచి 127 సంఖ్యలను సూచిస్తుంది.

వర్గం:కంప్యూటరు శాస్త్రం
అమెరికా అంతర్యుద్ధం

thumb|అంతర్యుద్ధ దృశ్యాలు
**అమెరికా అంతర్యుద్ధం** అమెరికా సంయుక్త రాష్ట్రాల  ఐక్యత కోసం 1861 నుంచి 1865 దాకా సాగిన ఒక పౌర యుద్ధం.  1860 లో జరిగిన అమెరికా అధ్యక్ష ఎన్నికల్లో రిపబ్లికన్ల తరఫున అబ్రహాం లింకన్ అధ్యక్షుడిగా ఎన్నికయ్యాడు. ఆయన అమెరికాలో ఉన్న అన్ని ప్రాంతాలలో బానిసత్వాన్ని రద్దు చేయాలని భావించాడు. రిపబ్లికన్లు ఉత్తర ప్రాంతంలో ప్రాభల్యం ఉన్నవారు కాబట్టి ఆ రాష్ట్రాలు దీనికి అంగీకరించారు. కానీ జనవరి 1861 లో అమెరికాలో అప్పటిదాకా  ఉన్న 34 రాష్ట్రాల్లో దక్షిణ ప్రాంతంలోని బానిసత్వాన్ని తప్పుగా భావించని ఏడు  రాష్ట్రాలు తమ స్వాతంత్రాన్ని ప్రకటించుకుని *కాన్ఫెడరేట్ స్టేట్స్ ఆఫ్ అమెరికా* గా ఏర్పడ్డాయి. అవి ఏప్రిల్ 1861న ఆ రాష్ట్రాలు అమెరికా కోటను ముట్టడించాయి. చివరికి గెలవలేక 1865 లో తమ సేనలతో సహా లొంగిపోయాయి.

ఈ యుద్ధం యొక్క మూలాలు అప్పటి అమెరికాలో అమల్లో ఉన్న బానిసత్వంలో ఉన్నాయి. కాన్ఫెడరసీ అనబడే దక్షిణాది రాష్ట్రాలు తమ ప్రాభల్యాన్ని పదకొండు రాష్ట్రాల దాకా విస్తరించుకున్నాయి. దౌత్యపరంగా మరేదేశాలు దీనిని అధికారికంగా గుర్తించలేదు. బానిసత్వం అమల్లో ఉన్నప్పటికీ సరిహద్దులోని కొన్ని రాష్ట్రాలు దానిని రద్దు చేయడాన్ని సమర్ధిస్తూ కేంద్రప్రభుత్వానికి తమ మద్ధతు ప్రకటించాయి.

సుమారు నాలుగేళ్ళపాటు జరిగిన ఈ సుదీర్ఘ యుద్ధంలో సుమారు 750,000 మంది సైనికులు మరణించారు. ఈ యుద్ధ ఫలితంగా దక్షిణ ప్రాంతంలో ఉండే ప్రాథమిక సౌకర్యాలన్నీ ధ్వంసమయ్యాయి. కాన్ఫడరసీ కూలిపోయింది. దేశమంతటా బానిసత్వం రద్దు చేయబడింది. దేశం పునర్నిర్మాణం ప్రారంభమైంది. దేశ సార్వభౌమత్వం పెంచేందుకు కేంద్రప్రభుత్వం పటిష్ఠం కావడం ఆరంభమైంది. బానిసత్వం నుండి బయటిపడ్డ వారికి కొన్ని హక్కులు ఏర్పరచబడ్డాయి.  

## చరిత్ర
1860 అమెరికా అధ్యక్ష ఎన్నికల్లో రిపబ్లికన్ల నాయకుడు అబ్రహం లింకన్ ఆధ్వర్యంలో అమెరికాలోని అన్ని భూభాగాల్లోనూ బానిసత్వం రద్దు చేయాలని తీర్మానించారు. ఈ పరిణామం కొన్ని దక్షిణాది రాష్ట్రాలకు రుచించలేదు. వారు బానిసత్వాన్ని నిర్మూలించడం అంటే రాజ్యాంగం హక్కుల ఉల్లంఘనగా భావించారు. ఉత్తరాదిన ప్రాభల్యంలో ఉన్న రిపబ్లికన్లు ఎన్నికల్లో ముందంజ వేసి లింకన్ నేతృత్వంలో ప్రభుత్వం ఏర్పాటు చేశాయి. కానీ లింకన్ ప్రమాణ స్వీకారానికి మునుపే ప్రత్తి ఆధారిత ఆర్థిక వ్యవస్థ కలిగిన ఏడు రాష్ట్రాలు ఒక జట్టు గా (కాన్ఫెడరసీ) ఏర్పడ్డాయి. వాటిలో ఆరు రాష్ట్రాల జనాభాలో బానిసల జనాభా 48.8 శాతం.

### ఫోర్ట్ సమ్టర్ యుద్ధం
1861 ఏప్రిల్ 12న, దక్షిణ కరోలినాలోని ఫోర్ట్ సమ్టర్‌పై కాన్ఫెడరేట్ దళాలు కాల్పులు ప్రారంభించడంతో అమెరికన్ గృహయుద్ధం ప్రారంభమైంది. మేజర్ ఆండర్సన్ తన దళాలతో ముందుగానే కోటను ఆక్రమించగా, సరఫరా యత్నాలు విఫలమయ్యాయి. లింకన్ ఆహార నౌకను పంపించగా, దాన్ని ఆపేందుకు కాన్ఫెడరేట్ దళాలు ఏప్రిల్ 12న ఉదయం కాల్పులు జరిపాయి. కోట మరుసటి రోజు పతనమైంది. దీంతో దేశభక్తి చిగురించి, లింకన్ వేలాది మంది సైనికులను పిలిపించారు. ఈ ఘటన తర్వాత మరిన్ని రాష్ట్రాలు విభజించుకొని కాన్ఫెడరేట్‌లో చేరాయి.

## మూలాలు
2. American Civil War - Wikipedia
వర్గం:ప్రపంచ చరిత్ర
వీరగంధం వెంకట సుబ్బారావు

**వీరగంధం వెంకట సుబ్బారావు** ప్రఖ్యాత హరికథ కథకులు.
## జీవిత విశేషాలు
ఆయన ఆంధ్రప్రదేశ్ లోని ప్రకాశం జిల్లా దర్శి సమీపంలో, వినుకొండ పట్టణానికి దగ్గరగా ఉన్నటువంటి భీమవరం (ముండ్లమూరు) అను ఒక చిన్న పల్లెటూరిలో వ్యవసాయ కుటుంబంలో వీరగంధం పిచ్చయ్య, వీరగంధం వెంకమ్మ దంపతులకు మూడవ సంతానంగా జూలై 29, 1937 న జన్మించారు. అతని తాతగారు వీరగంథం సుబ్బయ్య. సుబ్బయ్య  తండ్రి వీరగంథం పెంటయ్య వినుకొండకు చెందినవారు.  ఇతనికి చిన్నతనం నుంచే షుమారు 10వ ఏటనే కళ లందు ఆసక్తి కలిగింది. తన స్నేహితులతో కలిసి ఊరిలొ, పక్క ఊళ్ళలో చిన్న చిన్న నాటకాలు ప్రదర్శిస్తూ హనుమంతుడు, రాముడు, కృష్ణుడు, నారదుడు మెదలగు వేషాలు కట్టి తన కళాతృష్ణ ని పెంపొందించసాగాడు. ఇంటిలో ఒప్పుకొవటంలేదని, తన 13వ ఏట ఇల్లు వదిలి పారిపోయి, అప్పటికే కళల కు ప్రసిద్ధి గాంచిన తెనాలి పట్టణానికి చేరుకున్నాడు. అక్కడ అతనికి విద్యా దానకర్ణ  తెల్లాకుల వెంకటేశ్వర గుప్త భాగవతార్ భోజనం పెట్టి ఆదరించి దగ్గరికి చేర్చుకున్నాడు. సుబ్బారావు ఉన్నటువంటి గాత్ర శుద్ధి, హావ భావ నటనా నైపుణ్యాన్ని చూచి, వారికి హరికథ అనే కళ ను అతనికి నేర్పించాలని సంకల్పించాడు.

వీరగంధం వెంకట సుబ్బారావు రెండవ తానా మహాసభల్లో జరిగిన సాంస్కృతిక కార్యక్రమాలలో ప్రదర్శించిన హరికథ ఆహుతులను ఎంతో రంజింపచేసింది.  అతను తానా సభలలో అనేక హరికథలను చెప్పాడు.

## వ్యక్తిగత జీవితం
అతను లక్ష్మీ పార్వతిని వివాహమాడాడు. అతనికి ఒక కొడుకు (కోటేశ్వర ప్రసాద్) ఉన్నాడు. లక్ష్మీపార్వతి మొదటి భర్త వీరగంధం వెంకట సుబ్బారావు నుండి ఏప్రిల్ 15, 1993న  పల్నాడు జిల్లా, నరసరావుపేట కోర్టులో విడాకులు తీసుకుంది.

## మూలాలు

## ఇతర లింకులు
* 013 - Interview of Sri Veeragandham Venkata Subbarao by Sri A B Anand, Hyderabad - Part 1 of 6

వర్గం:1937 జననాలు
వర్గం:ప్రకాశం జిల్లా హరికథా కళాకారులు
అనసూయ (పత్రిక)

right|thumb|284x284px|అనసూయ పత్రికా సంపాదకురాలు వింజమూరి వెంకటరత్నమ్మ
**అనసూయ** 1917 లో ప్రారంభింపబడిన మహిళా పత్రిక. దీనిని కాకినాడ నుంచి వింజమూరి వెంకటరత్నమ్మ నడిపింది. ఈ పత్రిక మహిళా ఉద్యమాలకు ఎంతగానో తోడ్పడింది. ఇందులో స్త్రీలకు ఉపయోగపడే రచనలు ఉండేవి. గృహనిర్వహణ, ప్రకృతిశాస్త్రాలు, పురాణస్త్రీల చరిత్రలు, వివిధ రంగాలలో వన్నెకెక్కిన ప్రపంచ ప్రసిద్ధ మహిళల చరిత్రలు మొదలైన అంశాలకు సంబంధించిన విషయాల గూర్చి ఈ పత్రికలో ప్రచురించేవారు. ఈ పత్రిక అభ్యుదయ భావాలకు నాంది అయినది. ఇందులో స్త్రీ విద్య ఆవశ్యకత, ఆనాడు ఉన్న సాంఘిక దురాచారాల పైన వివిధ ఆర్టికల్స్ ప్రచురించేవారు. ఆనాడు ఈ పత్రిక ప్రారంభించే నాటికి హిందూ సుందరి అనే ఒక్క పత్రిక మాత్రమే ఉండేది. ఒకరకంగా చెప్పాలంటే ఆరోజులలో స్త్రీని మేల్కొలిపిన పత్రిక అని చెప్పవచ్చు. 

తెలుగులో స్త్రీల కోసం స్థాపించిన మొదటి పత్రిక సతీహితబోధిని. దాన్ని స్థాపించినది కందుకూరి వీరేశలింగం పంతులు. స్వాతంత్ర్యానికి పూర్వమే స్త్రీల సంపాదకత్వంలో పత్రికలు వెలువడటం గొప్ప విషయమైతే అందులో కొన్ని పత్రికలు స్త్రీవిద్య కోసం, తద్వారా స్త్రీలలో చైతన్యం పెంపొందటం కోసం కృషి చేయడం మరింత విశేషమనే చెప్పాలి. 'హిందూసుందరి' స్త్రీ సంపాదకత్వంలో వెలువడిన తొలి తెలుగు పత్రిక. శ్రీమతి మొసలికంటి రమాబాయి సంపాదకత్వంలో 1902లోనే ఈ పత్రిక ప్రారంభమైంది. 

స్త్రీ విద్యపైనా, సమాజంలో ఆనాడు ఉన్న సంఘ దురాచారాలపైనా వచ్చిన మరో పత్రిక 'అనసూయ'. "స్త్రీలెచ్చట నుచ్ఛస్థితిలో నుందురో యాదేశ మభివృద్ధిలోనున్న మాటయే. అట్లుండుటకు వారి యజ్ఞానాంధకారము పారద్రోలబడవలయును. వారు పురుషులతో సర్వవిధముల సమానలని యెన్నుకొనబడు నవస్థ రావలయును."  అనే భావాన్ని వ్యక్తం చేయడం నిజంగా అప్పట్లో సంచలమే. 1917లో మొదలైన పత్రిక ఎప్పటివరకూ వచ్చిందో కచ్చితంగా తెలీదు కానీ 1924 జూలై సంచిక వరకు లభ్యమవుతున్నది. ఆర్థిక ఇబ్బందుల మూలంగానే ఆ పాత్రిక ఆగిపోయిందనుకోవచ్చు. ఏదేమైనా స్త్రీవిద్య, సమానత్వం కోసం స్వాతంత్ర్యానికి పూర్వమే ఓ స్త్రీ సంపాదకత్వంలో వచ్చిన ఓ గొప్ప మాస పత్రికగా 'అనసూయ'కు స్థానం ఉంటుంది.

## రచనలు
ఈ పతిక ముఖపత్రం మీద కింది పద్యాన్ని ప్రచురించేవారు.శ్రీరంజిల్లంగ నాంధ్రదేశమున నారీ సంఘ మధ్యంబునం

దారూఢిన్ జరియించె, యర్హమగు విద్యా సద్వివేకాదులిం

పారన్‌ బోధ యొనర్చి, యన్నిటను నీవాదర్శ రూవంబవై

యారాజార్కముగా మెలంగు మననూయా పత్రికా రత్నమాఅననూయ స్త్రీవిద్య, పాతివ్రత్యం మొదలెన అంశాలకు ఎక్కువ ప్రాముఖ్యత ఇచ్చేది.

## మూలాలు

వర్గం:1914 స్థాపితాలు
వర్గం:తెలుగు మహిళల పత్రికలు
వర్గం:కాకినాడ నుండి ప్రచురితమైన తెలుగు పత్రికలు
వింజమూరి వెంకటరత్నమ్మ

**వింజమూరి వెంకటరత్నమ్మ** ప్రముఖ రచయిత్రి, పత్రికా సంపాదకురాలు. 
## జీవిత విశేషాలు
ఆమె 1888 లో జన్మించారు. ఆమె "నవ్య సాహితీ సమితి"లో ఏకైన మహిళా సభ్యురాలు.
ఆమె తెలుగులో స్త్రీల కోసం అనసూయ అనే పత్రిక 1917 జూలై 1 న కాకినాడ లోని రామారావు పేట నుండి ప్రారంభించింది. ఆమె ఆ పత్రికకు సంపాదకత్వం వహించారు. . ఒకరకంగా చెప్పాలంటే ఆరోజులలో స్త్రీని మేల్కొలిపిన పత్రిక అని చెప్పవచ్చు. "స్త్రీలెచ్చట నుచ్ఛస్థితిలో నుందురో యాదేశ మభివృద్ధిలోనున్న మాటయే. అట్లుండుటకు వారి యజ్ఞానాంధకారము పారద్రోలబడవలయును. వారు పురుషులతో సర్వవిధముల సమానలని యెన్నుకొనబడు నవస్థ రావలయును."  అనే భావాన్ని వ్యక్తం చేయడం నిజంగా అప్పట్లో సంచలమే. టైమ్స్ ఆఫ్ ఇండియా పత్రికలో సర్ నారాయణచంద్ర వార్కర్ రచించిన ఒక వ్యాసాన్ని వెంకటరత్నమ్మ 'ఇరువురు మాలకన్నియలు' పేరుతో అనువదించి 1919 జూలై-ఆగస్టు సంచికలో ప్రచురించారు. ఆ కాలంలో స్త్రీల స్వేచ్ఛ గూర్చి భావాల్ని పత్రికలో వ్యక్తం చేయడం అంటే సామాన్యం కాదు. పూర్వకాలంలో మనదేశంలో ఉన్న ఘోషాపద్ధతి మూలంగా పురుషుల మాదిరిగా స్త్రీలు బయటకి వచ్చి చదువుకోడానికి వీల్లేకుండా ఉండేది. అయితే అవకాశమిస్తే మేధాపరంగా వారు పురుషులకేమాత్రం తీసిపోరు అన్న అంశంతో వెంకటరత్నమ్మ ఒక వ్యాసంలో బాలికల పాఠశాలల్లో ఉపాధ్యాయినిలుగా స్త్రీలను మాత్రమే నియమించాలన్న అభిప్రాయాన్ని వ్యక్తం చేశారు. వారిని ఆదర్శంగా తీసుకుని విద్యార్థినులు తయారవుతారని ఆమె భావన. విజ్ఞానదాయకమైన వ్యాసాలెన్నింటినో వెంకటరత్నమ్మ తన పత్రికలో ప్రచురించేవారు. ఆర్థిక ఇబ్బందుల వల్ల మధ్యమధ్యలో పత్రిక రావడం ఆలస్యమైనా భరించి రెండు నెలలకు కలిపి ఒక సంచికను తీసుకువచ్చేవారామె.

## కుటుంబం
ఆమె భర్త వింజమూరి వెంకట లక్ష్మీ నరసింహారావు భారతీయ రంగస్థల నటుడు, తెలుగు-సంస్కృత పండితుడు, రచయిత. ఆయన 1967 లో భారత ప్రభుత్వం నుండి పద్మశ్రీ పురస్కారాన్ని పొందారు. వారి కుమార్తెకు కూడా ఆ పత్రిక నామం అనసూయ గానే నామకరణం చేసారు. వెంకటరత్నమ్మ ఆ పత్రికను అనసూయాదేవి పుట్టక ముందు అంటే 1914 నుంచి 1920 వరకు అంటే ఆమె పుట్టేంతవరకూ నడపడం విశేషం. వెంకటరత్నమ్మకు ఇద్దరు కుతుళ్ళు. వారు వింజమూరి అనసూయ, వింజమూరి సీతాదేవి. వీరిద్దరినీ కలసి "వింజమూరి సిస్టర్స్"గా పిలుస్తారు. వీరిద్దరూ దేవులపల్లి కృష్ణశాస్త్రి యొక్క మేనకోడళ్ళు.

## మూలాలు

## ఇతర లింకులు

వర్గం:సంపాదకులు
వర్గం:ఆదర్శ వనితలు
వర్గం:1888 జననాలు
ఇందిర (పాత్ర)

**ఇందిర** కాలాతీత వ్యక్తులు నవలలో పి. శ్రీదేవి సృష్టించిన పాత్ర. నవల పరిధిని దాటుకుని తెలుగు సాహిత్యంలో నిలిచిన పాత్రల్లో ఇది కూడా ఒకటి.
## పాత్ర
ఇందిర విశాఖపట్టణంలో తండ్రితో పాటూ జీవిస్తూంటుంది. ఇంటరుతో చదువు ఆపేసి, చిన్న ఉద్యోగం చేసుకుంటూ తండ్రిని, తనను పోషించుకుంటూంటుంది. ఆమె తండ్రి ఆనందరావు బాధ్యతలు పట్టనివాడు, జూదగాడు.  పర్సులో రూపాయి లేకపోయినా ఏదోక విధంగా విలాసవంతంగా గడపగలదు. తండ్రి ఆమె షికార్లు, సరదాలకు అడ్డుచెప్పడు.అందుకు ప్రతిఫలంగా ఇందిర కూడా తండ్రికి అలవాటైన పేకాట, మందు వంటి వ్యసనాలను డబ్బిచ్చి ప్రోత్సహిస్తూంటుంది.
ఇందిర తనవాడిగా చేసుకోదగ్గ మగవాడి కోసం వేచిచూస్తుంటుంది. ఆమె ఉండే ఇంటి పై వాటాలోని ప్రకాశం అనే వైద్య విద్యార్థిని సొంతం చేసుకోవాలని ఆశపడుతుంది. అతనిలో భయాన్ని వదిలించి ధైర్యం కల్పించాలని ప్రయత్నిస్తుంది. అతన్ని తనవైపుకు తిప్పుకునేందుకు ప్రయత్నిస్తుంది. అదే సమయంలో వారిద్దరూ శారీరికంగా కూడా దగ్గరవుతారు. తాను ఆశ్రయమిచ్చి, ఇంట్లో పెట్టుకున్న తన స్నేహితురాలు కళ్యాణి పట్ల ప్రకాశం ఆకర్షితుడు అవుతున్నాడని తెలియగానే ఆమెను వెళ్ళగొడుతుంది.
దృఢ వ్యక్తిత్వం లేని ప్రకాశాన్ని కళ్యాణితో మళ్ళీ మాట్లాడొద్దని నియమించగలుగుతుంది. ప్రకాశం గాలివాటం మనిషనీ, వాజమ్మనీ తేలిపోగానే అతన్ని వదిలేసి, ప్రకాశం స్నేహితుడు కృష్ణమూర్తిని ఆకర్షించే ప్రయత్నాలు సాగిచింది.
## మూలాలు

## ఇతర లింకులు
వర్గం:పాత్రలు
కావనల్ కొండ

ఓక్లహోమాలోని పోటేయు సమీపంలో ఉన్న **కావనల్ హిల్** ను స్థానిక ఛాంబర్ ఆఫ్ కామర్స్ "ప్రపంచంలోని ఎత్తైన కొండ"గా పేర్కొంది. ఎందుకంటే దాని శిఖరం ఎత్తు 609 మీటర్లు.  అసలు శిఖరం ఎత్తు సముద్ర మట్టం నుండి 727 మీటర్లుంటుంది. శిఖరానికీ, 3 కిలోమీటర్ల దూరంలో నున్న పోటేయు నదికీ మధ్య ఎత్తులో తేడా 600 మీటర్లు.  

## పేరు వ్యుత్పత్తి
ఈ పేరు "గుహ" అనే అర్థం వచ్చే ఫ్రెంచ్ పదం *కావెర్నె* నుండి ఉద్భవించిందని ఒక మూలం పేర్కొంటోంది:  ఓక్లహోమా చరిత్రకారుడు మురియెల్ హెచ్. రైట్, *కావనోల్* అనేది ఫ్రెంచ్ పదం caverneux యొక్క విరూపం అని అన్నాడు. దీనికి "గుహలాగా" అని అర్థం.  

## చరిత్ర
18 వ శతాబ్దంలో ఈ ప్రాంతంలో పర్యటించిన ఫ్రెంచ్ అన్వేషకులకు కావనాల్ హిల్ ఒక ముఖ్యమైన మైలురాయి. వాళ్ళే దీనికి ఆ పేరు పెట్టారు. 1700 ల చివరలో, ఫ్రెంచ్ ఉన్ని సేకర్తలు కావనాల్ బేస్ వద్ద ఒక శిబిరాన్ని స్థాపించారు. దీనికి పోటేయు (స్థావరం) అని పేరు పెట్టారు.  థామస్ నుట్టాల్ 1819 లో ఇక్కడ మొక్కల జీవితాన్ని అధ్యయనం చేశాడు. స్థానిక ఫ్రెంచ్ సేకర్తల నుండి, ఇక్కడ నివసిస్తున్న భారతీయుల నుండి ఇతర సహజ అద్భుతాల గురించి తెలుసుకున్నాడు.  

టెరిటోరియల్ కాలంలో, కావనల్ హిల్ స్కల్లీవిల్లే కౌంటీ, షుగర్ లోఫ్ కౌంటీల సరిహద్దులో ఉండేది. ఈ రెండు కౌంటీలు, చోక్తావ్ నేషన్ లోని మోషులాతుబ్బీ జిల్లాలో భాగంగా ఉండేవి . 1800 ల చివరలో, వాల్టర్ బార్డ్ కావనల్ హిల్ శిఖరం వద్ద ఒక ఆరోగ్య రిసార్ట్ను స్థాపించాడు. ఇది కలపతో కట్టిన చిన్న నిర్మాణం. ఇది ఈ ప్రాంత సందర్శకులకు అందుబాటులో ఉండేది. ప్రకృతి దృశ్యంతో పాటు, ఈ ప్రాంతం అంతటా సంభవించే సహజ బుగ్గలు కూడా ఇక్కడి ప్రధాన ఆకర్షణ.

కావనల్ హిల్ ఎక్కే మార్గంలో సగం దూరాన జార్జ్ విట్టే, విట్టేవిల్లే పట్టణాన్ని స్థాపించాడు. ఇది బొగ్గు మైనింగ్ కంపెనీ పట్టణం. గనులు పట్టణానికి మూడు మైళ్ళ తూర్పున ఉన్నాయి. విట్టేవిల్లే ఇప్పటికీ కొన్ని పటాలలో గుర్తించబడి ఉంది. కావనల్ హిల్ పైభాగానికి దారితీసే "Y" వద్ద దీన్ని చూడవచ్చు. కొండపైకి వెళ్లే రహదారిలో ఎక్కువ భాగం విట్టేవిల్లెకు దారితీసిన అసలు రైలుమార్గంలో భాగం.

1960 లలో, సెనేటర్ రాబర్ట్ ఎస్. కెర్ కావనల్ హిల్ శిఖరం వద్ద వేసవి విడిది ఏర్పాటు చేశాడు. వాల్టర్ బియర్డ్ తన ఆరోగ్య రిసార్ట్ను మొదట స్థాపించిన స్థలంలోనే ఈ సమ్మర్ హౌస్ ఉంది.  

## వినోదం
కావనల్ హిల్ ఇప్పుడు మౌంటెన్ బైక్ రేసులకు, కావనల్ హిల్ కిల్లర్ 5-మైల్ వాక్‌కూ కేంద్రం. ఒక 7.2 కి.మీ. తారురోడ్డు శిఖరాగ్రం వరకూ ఉంది. ఇక్కడి నుండి పోటేయు రివర్ వ్యాలీ యొక్క సుందరమైన దృశ్యాలను చూడవచ్చు. ఆకాశం నిర్మలంగా ఉన్న రోజున, ఇక్కడ నుండి అర్కాన్సాస్‌లోని మౌంట్ మ్యాగజైన్‌ను చూడవచ్చు.  

## మూలాలు


వర్గం:కొండలు
మద్దెల శాంతయ్య

**మద్దెల శాంతయ్య** తెలుగు విశ్వవిద్యాలయ భాషాభివృద్ధి పీఠంలో అసిస్టెంటు ప్రొఫెసర్ గా పనిచేసారు. ఆయన కవి, వ్యాసకర్త. క్రైస్తవ జీవితంలో ఉంటూనే దానిలోనూ ప్రవేశించిన కులాన్ని ప్రశ్నించిన అంబేద్కరైట్ మద్దెల శాంతయ్య 
## జీవిత విశేషాలు
ఆయన దళితవాద రచయిత. దళిత సాహిత్యంలో ఆయన విశేష కృషిచేసారు. ఆయన భావోద్వేగాలను కవిత్వం రూపంలో రాసారు. ఆయన కవిత్వం చాలా వరకు అముద్రితంగానే వుండిపోయింది. ఆయన సమాజంలోని అన్యాయాలకు, అక్రమాలకు గొంతునిచ్చాడు. ఆయన "ఓ.సి. క్రీస్తు" అనే కవిత రాసాడు. శాంతయ్య ముస్లింలలోని పేదరికాన్ని, వెనుకబాటుతనాన్ని చూసి కరిగి నీరయిపోయాడని ఆయన రాసిన కవితలే చెప్తాయి. 1996 లో తుఫాను బీభత్సానికి ఒళ్లంతా కన్నీరై రాసిన శాంతయ్య కవిత ఆదివారం ఆంధ్రజ్యోతి కవర్‌ పేజీని అలంకరించింది. 'సముద్రం చోటు చాలక/ మనిషి కంట్లో చోటడిగింది* అని అన్నాడా కవితలో. శాంతయ్య ఏది రాసినా తన హృదయాన్ని దహించి వేస్తేనే రాశాడు. అందుకే ఆయన కవిత్వం ఒక చెలిమెలోంచి జాలువారే స్వచ్ఛమైన జలం లాంటిది. అందులో ఆర్ద్రత మనను కట్టి పడేస్తుంది. దళిత ఉద్యమాన్ని సమర్థిస్తూ ఆయన [[వ్యాసాలు]] రాశాడు. తన ఉద్యోగ బాధ్యతలు నిర్వర్తిస్తూనే సాహిత్య, సామాజిక కృషిని కొనసాగించాడు. వ్యక్తిగత పేరు ప్రతిష్ఠల కోసం కాకుండా తాను నమ్మిన విశ్వాసాల కోసం నిబద్ధతతో కృషి చేసిన కృషీవలుడు శాంతయ్య.*

మరో కవితలో మతం మారినంత మాత్రాన మనస్తత్వాలు మారవని సమాజపు పోకడను మద్దెల శాంతయ్య ఎత్తి చూపారు. తను రాసిన ఒ.సి క్రీస్తు కవితలో "మాల ఫాదరీ, సాలె ఫాదరీ, కమ్మ ఫాదరీ, కమ్మ సిస్టరమ్మ, రెడ్డి సిస్టరమ్మ'లు ఉన్నందుకే 'ఒ.సి క్రీస్తు'ను మాల క్రీస్తుగానో మాదిగ క్రీస్తుగానో రమ్మని ప్రార్థిస్తుంటాం" అనే చరణాలు సభ్యసమాజాన్ని ఒక కుదుపు కుదుపుతాయి. 
## మరణం
ఆయన కామెర్ల వ్యాధితో 2001 లో మరణించాడు.
## మూలాలు

వర్గం:2001 మరణాలు
వర్గం:దళిత రచయితలు
వర్గం:దళిత ఉద్యమకారులు
వర్గం:తెలుగు రచయితలు
జన శతాబ్ది ఎక్స్‌ప్రెస్

**జన శతాబ్ది ఎక్స్‌ప్రెస్** (**Jan Shatabdi Express**) ప్రజలకు అందుబాటులో సేవలందిసున్న *[[శతాబ్ది ఎక్స్‌ప్రెస్]]*. వీనిలో ఎ.సి. నాన్-ఎ.సి. భోగీలలో వసతి ఏర్పాట్లు ఉన్నాయి. The word 'Jan' refers to common people. It used to have on board catering service, later on the services were removed.

*[[హిల్ క్వీన్ ఎక్స్‌ప్రెస్]]* తప్ప మిగిలిన అన్ని జన శతాబ్ది ఎక్స్‌ప్రెస్ లు బ్రాడ్ గాజ్ లోనే నడుస్తున్నాయి. ఈ రైలు కూడా మార్చి 2016 నుండి బ్రాడ్ గాజ్ కు మార్చబడుతున్నది.https://web.archive.org/web/20141013042712/http://news.oneindia.in/india/northeast-115-year-old-metre-gauge-rail-track-becomes-history-1533049.html.

## సేవలందిస్తున్న రైళ్లు

ఈ క్రింది జన శతాబ్ది రైళ్లు ప్రస్తుతం సేవలందిస్తున్నాయి:

## ఇవి కూడా చూడండి
* శతాబ్ది ఎక్స్‌ప్రెస్
* భారతీయ రైల్వేలు
* రాజధాని ఎక్స్‌ప్రెస్
* దురంతో ఎక్స్‌ప్రెస్

## మూలాలు

## బయటి లింకులు

* Indian Railway - Official Website
* List of all Jan-Shatabdi Express train
* https://web.archive.org/web/20141013042712/http://news.oneindia.in/india/northeast-115-year-old-metre-gauge-rail-track-becomes-history-1533049.html

వర్గం:భారతీయ రైల్వేలు ప్రయాణీకుల రైళ్లు
పీటర్ డింక్లిజ్

thumb|పీటర్ డింక్లిజ్
**పీటర్ హయ్డెన్ డింక్లేజ్** (,  జననం: 1969 జూన్ 11)  ఒక అమెరికన్ నటుడు. "ది స్టేషన్ ఏజెంట్ (2003)" మొదలుకొని, అతడు వేర్వేరు చిత్రాలలో, నాటకాలలో విభిన్న పాత్రలు పోషించాడు.

2011 నుంచి, డింక్లిజ్ HBO ధారావాహిక  "గేమ్ ఆఫ్ థ్రోన్స్"లో *టిరియన్ లానిస్టర్* పాత్రను పోషించాడు. ఇందుకుగాను ఇతనికి 2011 Emmy లో ఒక డ్రామా సిరీస్ లలో ఉత్తమ సహాయ  నటుడు,  2011 Golden Globe Awardలో ఉత్తమ సహాయ నటుడు – సిరీస్, లఘు సిరీస్ లేక టీ.వీ ఫిల్ం, ఇంకను 2012 నుంచి 2014 వరుస Emmy పురస్కారాలు వరించగా, రెండవ సారి 2015 Emmy లో ఒక డ్రామా సిరీస్ లో ఉత్తమ సహాయ నటుడుగా బహుమతి గెలుచుకున్నాడు.

డింక్లేజ్ తనను తాను ఒక మరుగుజ్జు గా గుర్తించుకున్నాడు.

## References

వర్గం:1969 జననాలు
వర్గం:జీవిస్తున్న ప్రజలు
సిసింద్రీ చిట్టిబాబు

**సిసింద్రీ చిట్టిబాబు** 1971 లో ఎ. సంజీవి దర్శకత్వంలో విడుదలైన సినిమా. ఇందులో శోభన్ బాబు, శారద, మాష్టర్ ప్రభాకర్ ముఖ్యపాత్రల్లో నటించారు. రవీంద్ర ఆర్ట్ పిక్చర్స్ నిర్మించిన ఈ చిత్రానికి సంగీతం తాతినేని చలపతిరావు అందించారు.

## తారాగణం
* రాము గా శోభన్ బాబు
* సీతాలు గా శారద
* చిట్టిబాబు గా మాస్టర్ ప్రభాకర్
* కామయ్య గా అల్లు రామలింగయ్య
* సూర్యకాంతం 

## సాంకేతిక వర్గం
దర్శకుడు: ఎ.సంజీవి 

నిర్మాణ సంస్థ: రవీంద్ర ఆర్ట్ పిక్చర్స్ 

నిర్మాత: తమ్మారెడ్డి కృష్ణమూర్తి 

సహ నిర్మాత: టి.లెనిన్ బాబు 

సంగీతం: తాతినేని చలపతిరావు 

సాహిత్యం: సింగిరెడ్డి నారాయణరెడ్డి, కొసరాజు రాఘవయ్య చౌదరి 

నేపథ్య గానం:ఘంటసాల వెంకటేశ్వరరావు, పులపాక సుశీల, ఎల్ ఆర్ ఈశ్వరి, జిక్కి

విడుదల:18;06:1971.

## పాటలు

## మూలాలు
*డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

వర్గం:సూర్యకాంతం నటించిన సినిమాలు
వర్గం:శోభన్ బాబు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:టి.చలపతిరావు సంగీతం అందించిన సినిమాలు
ఘర్షణ

**ఘర్షణ** లేదా **రాపిడి** లేదా **ఒరిపిడి** అనగా ఘన ఉపరితలాల, ద్రవ్య పొరల, మెటీరియల్ ఎలిమెంట్స్ యొక్క ఒకదానిపై మరొకటి జారు కదలికలను అడ్డగించు బలము.

= **ఘర్షణ** =
**ఘర్షణ**: స్పర్శ లో ఉన్న రెండు తలాల మధ్య గల సాపేక్ష చలనాన్ని లేదా సాపేక్ష చలన ప్రయత్నాన్ని వ్యతిరేకించే బలాన్ని "ఘర్షణ"  అంటారు.

ఘర్షణ రకాలు:

1. **జారుడు ఘర్షణ** (Sliding friction)

2. **స్థైతిక ఘర్షణ** (Static friction)

3. **దొర్లుడు ఘర్షణ** (Rolling friction)

4. **ప్రవాహి ఘర్షణ** (Fluid friction)

1. **జారుడు ఘర్షణ**: ఒక వస్తువు తలం, రెండో వస్తు తల పరంగా సాపేక్ష చలనంలో ఉన్నప్పుడు ఆ తలాల మధ్య గల ఘర్షణను "జారుడు ఘర్షణ" అంటారు.

2. **స్థైతిక ఘర్షణ**: బాహ్యబలం పనిచేసినప్పటికీ స్పర్శలో గల రెండు వస్తువుల తలాల పరస్పరం నిచ్చలస్థితిలో ఉంటే, ఆ తలాల మధ్య గలఘర్షణ ను  "స్థైతిక ఘర్షణ" అంటారు.స్థైతిక ఘర్షణ యొక్క గరిష్ట హద్దు కంటే ఎక్కువైనపుడు పెట్టె కదులుతుంది.నేల తలంపై పెట్టె కదులుతున్నప్పుడు వాటి మధ్య ఘర్షణను జారుడు ఘర్షణ అంటారు.

3. **దొర్లుడు ఘర్షణ**: ఒక వస్తువు రెండవ వస్తు తలంపై దొర్లేటప్పుడు, వాటి మధ్య గల ఘర్షణను "దొర్లుడు ఘర్షణ" అంటారు. ఒక వస్తువు రెండవ తలంపై జారడం కంటే దొరలడం సులభం ఉదాహరణ: యంత్రాలలో భ్రమణంలో గల ఇనుప భాగాల మధ్య ఘర్షణను తగ్గించడానికి ఈ బాల్ -బేరింగ్ లను వాడుతారు.

4. **ప్రవాహి ఘర్షణ**: వస్తువులు ప్రవాహులు గుండా చలించేటప్పుడు, ప్రవాహులు వస్తువులపై కలుగచేసే బలాన్ని  "ప్రవాహి ఘర్షణ" అంటారు. దీనినే డ్రాగ్ అని కూడా పిలుస్తారు.(సాధారణంగా సైన్స్ లో వాయువులను మరియు ద్రవాలను కలిపి మనం ప్రవాహులు అంటారు.ఉదాహరణ: పక్షులు మరియు చేపలు నిరంతరం వివాహుల్లో చలిస్తూ ఉంటాయి. అవి చలించేటప్పుడు ఎక్కువగా శక్తి కోల్పోకుండా వాటి ఆకృతి ప్రవహి ఘర్షణను తగ్గించే విధంగా ఉంటుంది.

స్పర్శలో గల రెండు తలాల మధ్య సాపేక్ష చలనాన్ని వ్యతిరేకించే  బలమే ఘర్షణ. ఇది రెండు తలాల పై పనిచేస్తుంది.

## ఘనపదార్థాల మధ్య ఘర్షణ
ఘనపదార్థాల మధ్య ఘర్షణ రెండు విధాలుగా ఉంటుంది. జారుడు ఘర్షణ, తిరిగే ఘర్షణ. తిరిగే ఘర్షణ జారుడు ఘర్షణ కన్నా తక్కువగా ఉంటుంది. ఉదాహరణకు ఒక బరువైన వస్తువును నేలమీద లాక్కొని వెళ్ళడం కన్నా, చక్రాలు కలిగిన ఏదైనా బండి మీద తీసుకుని వెళ్ళడం సులువు. ఎందుకంటే నేలమీద లాగుతున్నపుడు జారుడు ఘర్షణ ఉంటుంది. అందుకని లాగడం కష్టంగా ఉంటుంది. చక్రాల బండి మీద తీసుకుని వెళుతున్నప్పుడు తిరిగే ఘర్షణ ఉంటుంది. అందువల్ల దానిని సులువుగా లాగగలం. 
 
ఘర్షణలో అనేక రకాలు ఉన్నాయి.
***డ్రై ఫ్రిక్షన్** తాకిడిలో రెండు ఘన ఉపరితలాల యొక్క ల్యాటరల్ మోషన్ సంబంధమును నిరోధిస్తుంది. డ్రై ఫ్రిక్షన్ అనేది కదులుతూ ఉండలేని ఉపరితలాల మధ్య స్టాటిక్ ఫ్రిక్షన్, కదులుతూ ఉండగల ఉపరితలాల మధ్య కెనెటిక్ ఫ్రిక్షన్ లోకి ఉపవిభాగములయ్యింది.
***ఫ్లూయిడ్ ఫ్రిక్షన్** అనేది ఒకదానికొకటి సంబంధించి తరలే జిగట ద్రవం పొరల మధ్య ఘర్షణ వివరిస్తుంది.

***లూబ్రికేట్ ఫ్రిక్షన్** అనేది లూబ్రికెంట్ ద్రవం రెండు ఘన ఉపరితలములందు విడిపోయే ద్రవ ఘర్షణ పరిస్థితుల విషయం.

## మూలాలు

వర్గం:భౌతిక శాస్త్రం
వర్గం:ఘర్షణ
ఓపెన్ హ్యాండ్ మాన్యుమెంట్

**ఓపెన్ హ్యాండ్ మాన్యుమెంట్** చండీగఢ్ లోని ఇండియన్ యూనియన్ టెరిటరీ ఉన్న ఒక సింబాలిక్ నిర్మాణం. ఇది ప్రముఖ ఆర్కిటెక్ట్ లె కార్బుజియె ద్వారా రూపొందించబడింది. ఇది చండీగఢ్ ప్రభుత్వం యొక్క చిహ్నం (the hand to give and the hand to take). ఓపెన్ హ్యాండ్ మాన్యుమెంట్ శాంతి, శ్రేయస్సు మరియ మానవజాతి యొక్క ఐక్యతను సూచిస్తుంది. లె కార్బుజియె యొక్క అనేక ఓపెన్ హ్యాండ్ శిల్పాలలో ఇది అతిపెద్దది. ఇది 26 మీటర్ల (85 అడుగుల) ఎత్తులో ఉంది. లోహంతో 14 మీటర్ల (46 అడుగుల) ఎత్తులో వానెస్ నిర్మాణం, 50 చిన్నటన్నులు (100,000 lb) బరువుతో గాలిలో తిరిగే విధంగా రూపొందించబడింది.

## సింబాలిజం
ఓపెన్ హ్యాండ్ లె కార్బుజియె ప్రధాన శిల్పం. శాంతి, సయోధ్య చిహ్నంగా దీనిని భావించాడు. ఇచ్చి పుచ్చకోవడానికి ప్రతీకగా దీనిన అభివర్ణించాడు. "సెకండ్ మెషిన్ యుగం" యొక్క పునరావృత ఆలోచనతో లె కార్బుజియె దీనిని నిర్మించాడు.

## నిర్మించిన ప్రదేశం
ఓపెన్ హ్యాండ్ శివాలిక్ పర్వతాల హిమాలయ పర్వత శ్రేణుల నేపథ్యంలో, చండీగఢ్ కాపిటల్ కాంప్లెక్స్ లోని 1వ సెక్టార్ లో ఉంది. ఓపెన్ హ్యాండ్ ఉన్న చోటికి రోడ్డు, రైలు, వాయు సేవలు కూడా అనుసంధానం చేయబడివున్నాయి. NH 22 (అంబాలా - కల్కా - సిమ్లా - ఖబ్, కిన్నౌర్), NH 21 (చండీగఢ్ - మనాలి) లు ఈ నగరంమీదుగానే ఉన్నాయి.

ఓపెన్ హ్యాండ్ శిల్పం 26 మీటర్ల (85 అడుగుల) ఎత్తులో 9 మీటర్లు (41 అడుగులు × 30 అడుగులు) 12.5 ల కందకం పైన ఉంటుంది. 50 టన్నుల బరువుతో 14 మీటర్ల (46 అడుగులు ) ఎత్తు కలిగిన ఒక కాంక్రీట్ వేదిక మీద లోహంతో తయారుచేసిన నిర్మాణం. ఇది ఒక ఎగిరే పక్షిలా కనిపిస్తుంది. ఈ శిల్పం నంగల్ లోని భాక్రా నంగల్ మేనేజ్మెంట్ బోర్డ్ వర్క్ లో షీట్ మెటల్ లో చేతితో తయారుచేయబడింది. ఉపరితలంపై మెరుగుపెట్టిన ఉక్కుతో కప్పబడి, గాలి ద్వారా తిరిగేందుకు బాల్ బేరింగ్స్ తో ఒక ఇనుప కడ్డీ పైన అమర్చబడి ఉంటుంది.

## మూలాలు

## ఆధార గ్రంథాలు
*
*
*
*
*

వర్గం:1985 నిర్మాణాలు
వర్గం:నిర్మాణాలు
వర్గం:పంజాబ్
బార్డోలి సత్యాగ్రహం

**బార్డోలీ సత్యాగ్రహం** ప్రస్తుత గుజరాత్ రాష్ట్రంలో 1928లో బ్రిటీష్ ప్రభుత్వానికి వ్యతిరేకంగా జరిగిన ప్రధానమైన సహాయ నిరాకరణోద్యమ, సత్యాగ్రహ ఉద్యమ ఘటన. భారత స్వాతంత్ర్యోద్యమ చరిత్రలో ఇది ఒకనొక ప్రధాన ఘట్టంగా పేరొందింది. వల్లభ్ భాయి పటేల్ బార్డోలీ సత్యాగ్రహాన్ని ప్రారంభించి, నేతృత్వం వహించారు. ఈ ఉద్యమ విజయంతో వల్లభ్ భాయ్ పటేల్ భారత జాతీయ కాంగ్రెస్ లోనూ, జాతీయోద్యమంలోనూ ప్రధాన నాయకుల్లో ఒకరిగా నిలిచారు.

## నేపథ్యం
బీహార్లోని చంపారన్, గుజరాత్లోని ఖేడా ప్రాంతాల్లో పేద భారతీయ రైతులపై బ్రిటీష్ ప్రభుత్వం, వారికి సన్నిహితులైన భూస్వాముల (చంపారన్ లో యూరోపియన్లు) క్రూరత్వం, నిరంకుశత్వాలను నిరసిస్తూ మహాత్మా గాంధీ అక్కడి రైతులకు నాయకత్వం వహిస్తూ రెండు గొప్ప అహింసాయుతమైన తిరుగుబాట్లకు నేతృత్వం వహించారు. రెండు పోరాటాల్లోనూ విజయం సాధించడం వల్ల అక్కడి రైతులకు ఆర్థిక, పౌర హక్కుల విషయంలో మెరుగుదల కనిపించగా, భారతదేశ ప్రజలు ఉత్తేజితులయ్యారు.

1920ల్లో గాంధీ నాయకత్వంలోని భారత జాతీయ కాంగ్రెస్ సహాయ నిరాకరణోద్యమం ప్రారంభించింది. లక్షలాదిగా భారతీయులు బ్రిటీష్ వారికి వ్యతిరేకంగా తిరుగుబాటు చేశారు. ఈ క్రమంలో న్యాయవాదులు, ప్రభుత్వ ద్యోగులు వృత్తులు వదిలేశారు. విద్యార్థులు ప్రభుత్వ పాఠశాలలు, కళాశాలల నుంచి బయటకు వచ్చారు. ప్రభుత్వం ఇచ్చిన బిరుదులు, పెన్షన్లు, విదేశీ వస్త్రాలు, సరుకలు విడిచిపెట్టారు. బ్రిటీష్ చట్టాల నియంతృత్వాన్ని శాంతియుతంగా ధిక్కరించి భారత స్వరాజ్యం కోసం పోరాడారు. వేలాదిమంది దెబ్బలు తిని, అరెస్టయ్యారు.

ఈ నేపథ్యంలో 1920లో శాసనోల్లంఘన ఉద్యమంలో భాగంగా పన్నుల నిరాకరణ ఉద్యమాన్ని ప్రారంభించాలన్న నిర్ణయానికి గాంధీ వచ్చారు. ఐతే గతంలోలాగా ఆర్థికపరమైన కారణాలతోనూ, లక్ష్యాలతోనూ కాకుండా స్వరాజ్యం కోసం పన్నుల నిరాకరణ సత్యాగ్రహాన్ని చేయబూనారు. వల్లభ్ భాయ్ ను సంప్రదించి మహాత్మా గాంధీ ఈ ఉద్యమం బార్డోలీ తాలూకాలో కానీ, ఆనంద్ తాలూకాలో కానీ చేయవచ్చని ఆయన ప్రకటించారు. ఐతే ఇరు ప్రాంతాల నుంచి నాయకులు కోరుకున్నా, చివరకు అవకాశం బార్డోలీనే వరించింది.  1921లో వల్లభ్ భాయ్ ఈ ప్రాంతంలో నిర్మాణాత్మక కార్యక్రమాల ద్వారా, స్ఫూర్తి రగిలించడం ద్వారా సంసిద్ధపరచడం ప్రారంభించారు. ప్రధానంగా ఏమాత్రం హింసకు పాల్పడకుండా ప్రజలను ఆందోళన పథంలో నడపడంపై దృష్టి కేంద్రీకరించారు.

ఉద్యమానికి సర్వం సంసిద్ధమై ఉండగా సత్యాగ్రహులైన ప్రజలు అదుపుతప్పి చౌరీచౌరా అన్న ప్రాంతంలో అల్లర్లు చెలరేగి బ్రిటీష్ వారు, ప్రభుత్వ ఆస్తులు లక్ష్యంగా హింస జరిగింది. ప్రజలు ఇంకా సత్యాగ్రహ స్ఫూర్తిని, అహింస ఆవశ్యతను, అందుకు అవసరమైన నిగ్రహాన్ని సాధించలేదంటూ ఉద్యమాన్ని వాయిదా వేశారు.

## సమస్య
బార్డోలీ ప్రాంతంలో పన్నులను 1922లో ప్రభుత్వం 22శాతం పెంచింది. తాలూకాలోని 22 గ్రామాలను అధిక ఆదాయ వర్గంలో చేర్చడంతో శిస్తు మరింత పెరిగింది. ఈ భారాన్ని కొందరు ప్రభుత్వాధికారులే వ్యతిరేకించినా, రైతులు తాము కట్టలేమన్నా బొంబాయి ప్రెసిడెన్సీకి నాటి రెవెన్యూ కమిషనర్ ఆండర్సన్ గట్టి సంకల్పం కలవాడు కావడంతో తగ్గించలేదు.

## మూలాలు
మిమిక్రీ శ్రీనివాస్

**మిమిక్రీ శ్రీనివాస్ (శ్రీనివాస్ చించపట్టణ గోమఠేశం)**  అంతర్జాతీయ ఖ్యాతి గాంచిన వెంట్రిలాక్విస్టు, మికిక్రీ కళాకారుడు. ఆయన  భారతదేశంలో మొదటి ధ్వని ఇంద్రజాలికుడు. ఆయన 37 సంవత్సరాల నుండి ఈ మిమిక్రీ, వెంట్రిలాక్విజం కళలను ప్రతర్సిస్తూ భారతదేశాం, ప్రపంచవ్యావ్తంగా సుమారు 6500 ప్రదర్శనలిచ్చాడు. ఆయన యు.ఎస్, యు.కె, యు.ఎ.ఇ, సింగపూర్, మలేసియా, షార్జా, భహ్రాయిన్, కువైట్, టాంజానియా, సౌదీ అరేబియా, శ్రీలంక దేశాలను పర్యటించారు. ఆయన ప్రపంచ ప్రఖ్యాత మిమిక్రీ కళాకారుడు పద్మశ్రీ పురస్కార గ్రహీత అయిన నేరెళ్ల వేణుమాథవ్ గారి ఆరాధకులు. ఆయన చెన్నై లోని ఎం.ఎం.రాయ్ నుండి వెంట్రిలాక్విజం కళను అభ్యసించారు. తరువాత ఆయన యు.ఎస్. లోణి కొలొరాడో లో మహెర్స్ ఇనిస్టిట్యూట్ ఆఫ్ వెండ్రిలాక్విస్ట్స్ లో వెంట్రిలాక్విజం లో పట్టభద్రుడైనాడు. ఆయన "ఉత్తర అమెరికా వెంట్రిలాక్విస్టుల అసోసియేషన్" లో సభ్యులు. ఆయన "**మిమిక్రీ శ్రీనివాస్", "మిమిక్రీ శ్రీనివోస్", "మిమిక్రీ శ్రీను"**  గా సుపరిచితులు. 2013 లో ఆంధ్రప్రదేశ్ ప్రభుత్వం ఎనిమిదవ తరగతి భౌతిక శాస్త్రం పాఠ్య పుస్తకంలో "ధ్వని" పాఠంలో ఆయన గూర్చి పాఠ్యాంశాన్ని ప్రవేశపెట్టారు.

## ప్రారంభ జీవితం
thumb|269x269px|2023 తెలంగాణ అవతరణ దశాబ్ది ఉత్సవాలలో భాగంగా  హైదరాబాదులోని రవీంద్రభారతిలో జరిగిన మ్యాజిక్-మిమిక్రి-మైమ్ కార్యక్రమంలో మిమిక్రి చేస్తున్న శ్రీనివాస్
శ్రీనివాస్ తెలంగాణ రాష్ట్రానికి చెందిన వరంగల్ జిల్లాలోని కేసముద్రం గ్రామంలొ 1961లో జన్మించాడు. ఆయన బాల్యదశలో ఉన్నప్పుడు డా.నేరెళ్ళ వేణుమాథల్ ప్రదర్శనకు ప్రాభావితులై వివిధ ధ్వనులను అనుకరించుతను  ప్రారంభించాదు. వారి తల్లిదండ్రులు వరంగల్ పట్టణానికి కుటుంబాన్ని మార్చినందున ఆయనకు మిమిక్రీ చేర్చుకునే అవకాశం దక్కింది. వరంగల్ నేరెళ్ల వేణుమాథవ్ యొక్క స్వంత పట్టణం అయినందున ఆయన వేణుమాధవ్ యొక్క్ ఆరాధకునిగా మారాడు. తన 15 వ యేట స్టేజి ప్రదర్శనలివ్వడం ప్రారంభించాడు. అతి త్వరలొ ఆయన మిమిక్రీ కళాకారునిగా విశేష ఖ్యాతినార్జించారు.

## మూలాలు

* https://web.archive.org/web/20091229185531/http://www.123oye.com/mimicry-careers.htm
* http://www.telugucinema.com/c/publis

## ఇతర లింకులు
* 

వర్గం:1961 జననాలు
వర్గం:మహబూబాబాదు జిల్లా మిమిక్రీ కళాకారులు
కిలాడి బుల్లోడు

**కిలాడి బుల్లోడు** 1972, జూన్ 2వ తేదీన విడుదలైన తెలుగు సినిమా. చిత్రకళా పిక్చర్స్ బ్యానర్‌పై నందమూరి సాంబశివరావు నిర్మించిన ఈ సినిమాకు నందమూరి రమేష్ దర్శకత్వం వహించాడు.
## నటీనటులు
* శోభన్ బాబు - శేఖర్
* చంద్రకళ - చంద్ర
* జ్యోతిలక్ష్మి
* విజయభాను
* జయకుమారి
* రాజబాబు
* కైకాల సత్యనారాయణ - భూపాలరావు
* ప్రభాకరరెడ్డి - జాన్
* త్యాగరాజు - పరంధామయ్య
* జగ్గారావు
* ఆనందమోహన్
* ముక్కామల - ప్రొఫెసర్ రామనాథం
* రావి కొండలరావు - పోలీస్ ఆఫీసర్ భీమారావు
* విజయశ్రీ
* కిస్‌మిస్
* ప్రభావతి
* జయవిజయ
* నాగమణి
* చంద్ర
* శాంతిశ్రీ
* జయకృష్ణ
* బెజవాడ నాయుడు
* ఎస్.రాజారావు
* కుమార్
* వీరాస్వామి
* సుత్తి వేలు
* వసంత్ కుమార్

## సాంకేతికవర్గం
* కథ: ఆర్.కె.ధర్మరాజ్
* మాటలు: త్రిపురనేని మహారథి
* పాటలు: సింగిరెడ్డి నారాయణరెడ్డి, దాశరథి కృష్ణమాచార్య, వీటూరి
* సంగీతం: టి.చలపతిరావు
* కళ: ఎస్.కృష్ణారావు
* కూర్పు: జి.డి.జోషి
* నృత్యాలు: చిన్ని - సంపత్
* ఛాయాగ్రహణం: ఎస్.వెంకటరత్నం
* నిర్మాత: నందమూరి సాంబశివరావు
* స్క్రీన్ ప్లే,దర్శకత్వం: నందమూరి రమేష్

## పాటలు
ఈ చిత్రంలోని పాటలకు తాతినేని చలపతిరావు బాణీలు కట్టాడు.

## కథ
ప్రొఫెసర్ రామనాథం భారతదేశాన్ని శత్రుదుర్భేద్యం చేయాలని, శాంతి సమయంలో సస్యశ్యామలం గావించాలనే కాంక్షతో ఎక్కడో దుర్గమారణ్యాల మధ్య అబేధ్యమైన ప్రదేశంలో లాబొరేటరీ నిర్మించుకుని పరిశోధనలు చేస్తుంటాడు. ఆ లాబొరేటరీకి వెళ్ళే మార్గానికి సంబంధించిన ప్లాను రెండు భాగాలుగా చేసి ఒక భాగం తన తండ్రి పరంధామయ్య దగ్గర రెండో భాగం కొడుకు శేఖర్ దగ్గర ఉంచుతాడు. ఆ పరిశోధన ఫలించగానే దానిని చేజిక్కించుకోవడానికి రెండు శత్రుదేశాలు పొంచి ఉన్నాయి. దానికోసం లాబొరేటరీకి వెళ్ళే మార్గాన్ని కనుక్కోవడానికి ఒక దేశపు ఏజెంటు జాన్  పరంధామయ్యను చంపి  ప్లాన్ దొంగిలిస్తాడు. అది పూర్తి ప్లాన్ అనుకొని మరొక దేశపు ఏజెంటు  భూపాలరావు జాన్ నుండి దానిని తస్కరిస్తాడు. అయితే అది సగం ప్లానే అని తెలుసుకుని మిగిలిన సగం శేఖర్ వద్దనే ఉందని తెలుసుకొని ఆ ప్లానును సంపాదించడానికి జాన్, భూపాలరావులు కలిసిపోతారు. భూపాలరావుకు, శేఖర్‌కు మధ్య జరిగే ఎత్తులు, పైఎత్తులు విమానాశ్రయంలో శేఖర్‌కు పరిచయమైన పోలీస్ కమీషనర్ భీమారావు కుమార్తె చంద్ర సాహస కృత్యాలు, శేఖర్ దేశద్రోహ ముఠాను అరికట్టడానికి పడిన కష్టాలు అన్నీ మిగిలిన సినిమా కథ.

## స్పందన
ఈ సినిమాపై సినీ విమర్శకులనుండి మిశ్రమ స్పందన లభించింది. "నిజ జీవితానికి చాలా సన్నిహితంగా ఉండే ఈ ఇతివృత్తం ప్రేక్షకాదరణను పొందుతుంది. అన్ని వర్గాల ప్రేక్షకులను ఆకర్షిస్తుంది" అని ఆంధ్రజ్యోతి దినపత్రికలో భరద్వాజ సమీక్షిస్తే,  "అర్థరహితమైన కథలను ఏ తరగతి ప్రేక్షకులను కూడా  సంతృప్తి పరచని రీతిలో లక్షలకు లక్షలు వెచ్చించి చిత్రాలు ఎందుకు తీస్తారో అర్థం కాదు" అని ఆంధ్రప్రభ దినపత్రికలో రెంటాల గోపాలకృష్ణ పేర్కొన్నాడు.

## మూలాలు

*

వర్గం:శోభన్ బాబు నటించిన సినిమాలు
వర్గం:రావి కొండలరావు నటించిన సినిమాలు
వర్గం:సత్యనారాయణ నటించిన సినిమాలు
వర్గం:త్యాగరాజు నటించిన సినిమాలు
వర్గం:టి.చలపతిరావు సంగీతం అందించిన సినిమాలు
వర్గం:చంద్రకళ నటించిన సినిమాలు
వర్గం:విజయభాను నటించిన సినిమాలు
రసాయన ప్రతిచర్య

**రసాయన ప్రతిచర్య** అనేది ఒకటి లేదా అంతకన్నా ఎక్కువ రసాయనాలు మార్పు చెంది ఇతర రసాయనాలగా మారే ప్రక్రియ. ఈ ప్రక్రియలో ఒకటి లేదా అంతకంటే ఎక్కువ పదార్థాలు, ప్రతిచర్యలు ఒకటి లేదా అంతకంటే ఎక్కువ విభిన్న పదార్ధాలు, ఉత్పత్తులుగా మార్చబడతాయి. పదార్థాలు రసాయన అంశాలు లేదా సమ్మేళనాలు. ఒక రసాయన ప్రతిచర్య వివిధ పదార్ధాలను ఉత్పత్తులుగా సృష్టించడానికి ప్రతిచర్యల యొక్క అణువులను తిరిగి మారుస్తుంది. అణువుల మధ్య రసాయన బంధాలు ఏర్పడినప్పుడు లేదా విచ్ఛిన్నమైనప్పుడు రసాయన ప్రతిచర్యలు సంభవిస్తాయి. ప్రతిచర్య చివరిలో ఉత్పత్తి అయ్యే పదార్థాలను ఉత్పత్తులు అంటారు. కొన్ని రసాయన ప్రతిచర్యలు ప్రతిచర్యలు ఉపయోగించబడే వరకు ఒక దిశలో నడుస్తాయి. ఈ ప్రతిచర్యలు కోలుకోలేనివిగా చెబుతారు. అయితే, ఇతర ప్రతిచర్యలు రివర్సబుల్ గా వర్గీకరించబడతాయి. రివర్సిబుల్ ప్రతిచర్యలు ముందుకు ఇంకా వెనుకబడిన దిశలలో వెళ్ళవచ్చు. ఉదాహరణలు:

* ఇనుము, ఆక్సిజన్ కలయిక వలన తుప్పు పడుతుంది.
* వెనిగర్, బేకింగ్ సోడా కలయిక నుంచి సోడియం ఎసిటేట్, కార్బన్ డయాక్సైడ్, నీరు తయారవుతుంది.
* వస్తువులు కాలుతాయి లేదా పేలుతాయి
* ప్రాణుల లోపల అనేక ప్రతిచర్యలు జరుగుతుంటాయి

కొన్ని ప్రతిచర్యలు చాలా వేగంగా, కొన్ని ప్రతిచర్యలు చాలా నెమ్మదిగా ఉంటాయి. కొన్ని ఉష్ణోగ్రత లేదా ఇతర విషయాలపై ఆధారపడి వేర్వేరు వేగాలతో ప్రతిచర్యలు జరుపుతాయి. ఉదాహరణకు, చెక్క చల్ల గాలులు వీస్తున్నప్పుడు తొందరగా అంటుకోదు, అదే వేడి గాలులు వీస్తున్నప్పుడు తొందరగా అంటుకుంటుంది. అణు ప్రతిచర్యల వంటి ఇతర ప్రతిచర్యలు విభిన్నంగా ఉంటాయి. అణు చర్యలలో ఉత్ప్రేరకం అవసరం లేదు. వీటిని హఠాత్తుగా ఆపడం, వేగవంతం చేయడం లేదా నెమ్మది చేయడం కూడా సాధ్యం కాదు. కొన్ని ప్రతిచర్యలు శక్తిని ఇస్తాయి. దీనిని ఉష్ణమోచక ప్రతిచర్య అంటారు. ఇతర ప్రతిచర్యలు శక్తిని తీసుకుంటాయి. దీనిని ఉష్ణగ్రాహక ప్రతిచర్య అని అంటారు. రసాయన ప్రతిచర్యలో ప్రతిస్పందించే పదార్ధం, ఉత్పత్తి చేయబడిన పదార్ధం మధ్య సంబంధం పదార్ధం, సమాన చిహ్నాన్ని సూచించే రసాయన సూత్రాన్ని ఉపయోగించి వ్యక్తీకరించబడుతుంది. ఎడమ వైపున ప్రతిచర్య, కుడి వైపున ఉత్పత్తి ఉంటుంది. ప్రతిచర్య యొక్క పరమాణుతను ప్రయోగాత్మకంగా నిర్ణయించడం సాధ్యపడుతుంది. ప్రతిచర్యను అనేకసార్లు నిర్వహించడం ద్వారా, ప్రతిసారీ ప్రతిచర్యల సాంద్రతలను మార్చడం ద్వారా, ప్రతిచర్యను ఉత్తమంగా సూచించే సమీకరణాన్ని కనుగొనవచ్చు. ప్రతి ప్రతిచర్యకు దాని స్వంత లక్షణ సమతౌల్య బిందువు ఉంటుంది, దీనిని సమతౌల్య స్థిరాంకం అనే సంఖ్యతో వర్ణించవచ్చు.

## నాలుగు ప్రాథమిక రకాలు

## మూలాలు


వర్గం:రసాయన శాస్త్రం
చిత్రపు నారాయణమూర్తి

**చిత్రపు నారాయణమూర్తి** (1913-1985) తొలితరం చలనచిత్ర దర్శకుడు, నిర్మాత.  

## జీవిత విశేషాలు
నారాయణమూర్తి కృష్ణా జిల్లా మచిలీపట్నంలో జన్మించాడు. ఇతడు తన మొదట తన సోదరుడు చిత్రపు నరసింహమూర్తికి సహాయకుడిగా సీతాకళ్యాణం, సతీతులసి, మోహినీరుక్మాంగద, కృష్ణ జరాసంధ మొదలైన సినిమాలకుపనిచేశాడు. దర్శకుడిగా ఇతని తొలిచిత్రం భక్త మార్కండేయ. ఈ చిత్రం ఇతడిని మంచి దర్శకుడిగా నిలబెట్టింది. తరువాత ఇతడు తెలుగు, తమిళ,కన్నడ భాషలలో అనేక సినిమాలకు దర్శకత్వం వహించాడు. ఇతడు 1961లో కృష్ణకుచేల అనే సినిమాను నిర్మించాడు. అది అతనికి ఆర్థికంగా నష్టాలను తెచ్చిపెట్టింది. 

నేషనల్ థియేటర్స్ ట్రూప్‌లో తెలుగు వేదికపై తన సేవలను ప్రారంభించాడు, ఇది అతని మొదటి చిత్రానికి సంబంధించిన భక్త మార్కండేయతో సహా పౌరాణికాలను ప్రదర్శించింది. వెల్ పిక్స్ స్టూడియో వ్యవస్థాపకుడు పినపాల వెంకటదాసు ద్వారా సినిమాలకు పరిచయమయ్యాడు. అతని సోదరుడు చిత్రపు నరసింహారావు సినిమాల్లో అసిస్టెంట్‌గా, తర్వాత ఫిల్మ్ ఎడిటర్‌గా పనిచేశాడు. జి. బలరామయ్య యొక్క కుబేర స్టూడియో (1938)తో మొదటి విరామం, కానీ బుర్రకథ-ప్రేరేపిత జానపద చిత్రాల  స్టూడియో యొక్క టాప్ డైరెక్టర్‌గా 40ల మధ్య వరకు శోభనాచల స్టూడియోలో బాగా ప్రసిద్ధి చెందిన చిత్రాలను రూపొందించాడు. వెంకట్రమణ పిక్స్ (1944)తో స్వతంత్ర నిర్మాణ ప్రయత్నం చేశాడు. 50వ దశకం ప్రారంభంలో చాలా లాభదాయకమైన తమిళ పరిశ్రమలోకి ప్రవేశించాడు, అక్కడ చిన్న నిర్మాతల కోసం ఫ్రీలాన్సింగ్‌తో పాటు, అతను AVMలో పనిచేశాడు, ఇది అతని చివరి చిత్రం, అతని 1942 హిట్ భక్త ప్రహ్లాద యొక్క తెలుగు తమిళ రీమేక్‌ని నిర్మించింది. 

## దర్శకత్వం వహించిన సినిమాలు

## మూలాలు

వర్గం:తెలుగు సినిమా దర్శకులు
వర్గం:1913 జననాలు
వర్గం:1985 మరణాలు
వర్గం:కృష్ణా జిల్లా సినిమా దర్శకులు
వర్గం:కృష్ణా జిల్లా సినిమా నిర్మాతలు
పి.వెంకటరెడ్డి

**పి.వెంకటరెడ్డి** తెలుగు కథా రచయిత.
## జీవిత విశేషాలు
ఆయన కడప జిల్లా, ప్రొద్దుటూరు తాలూకా, పర్లపాడు గ్రామంలో బాలిరెడ్డి, రామాంబ దంపతులకు జూలై 1 1922లో జన్మించారు. స్థానిక ప్రాథమిక పాఠశాలలో నాలుగోతరగతి వరకు మాత్రమే చదువుకున్నారు. వీరి గ్రామస్థులు, గురువు అయిన జీరెడ్డి చెన్నారెడ్డి కవితాభ్యసనమునకు మార్గదర్శనము చేసిరి. ఆయన తెలుగు భాషలో విధ్వాన్ పరీక్షలో ఉత్తీర్ణులైనారు. ఆయనకు "శారదా పుత్ర" అనే బిరుదము ఉంది. వీరికి గోవిందరెద్డి, వెంకట రెడ్డి అనే సోదరులు, ఇద్దరు సోదరీమణులున్నారు. ఆయన తిరుపతి శ్రీ వేంకటేశ్వర విశ్వవిద్యాలయంలో ఆంధ్ర శాఖలో పనిచేసిరి.

## సాహిత్య ప్రవేశం
ఆయన స్వగ్రామంలో కవిరత్న బిరుదాంకితులైన కశిరెడ్డి వెంకటరెడ్డి "బాల రామాయణము" రచించిరి. దానిని ఆదర్శంగా తీసుకొని వెంకటరెడ్డి "శ్రీమాన్ నిర్వచన వెంకట రామాయణం" పేరుతో మూడువేల పద్యములతో "రామాయణము" వ్రాసిరి. అది అముద్రితము.
## రచనలు
* బకాసుర వథ
* గాంధీస్తుతి గీతములు
* వీరభద్రస్వామి పద్యరత్నమాల
* శ్రీమాన్ నిర్వచన వెంకట రామాయణం
* పారిజాతాపహరన నాటకం

## మూలాలు

## ఇతర లింకులు

వర్గం:రాయలసీమ రచయితలు
వర్గం:1922 జననాలు
వర్గం:తెలుగు రచయితలు
భాగ్యనగర్ ఎక్స్‌ప్రెస్

**భాగ్యనగర్ ఎక్స్‌ప్రెస్** (**Bhagyanagar Express**) భారతీయ రైల్వేలు నడిపిస్తున్న ఒక ఎక్స్‌ప్రెస్ రైలు. ఇది తెలంగాణ రాష్ట్రంలోని సికింద్రాబాద్, మహారాష్ట్ర లోని బల్హార్షా స్టేషన్ల మధ్య నడుస్తుంది. తేది:1 జనవరి 2004వ తేదీన ప్రవేశపెట్టబడినది. హైదరాబాద్ యొక్క మరో పేరైన భాగ్యనగరం పేరుమీద నామకరణం చేయబడినది.  ఇది దక్షిణ మధ్య రైల్వే ఆధీనంలో నడుస్తుంది.

## రైలు సంఖ్య
సికింద్రాబాద్ జంక్షన్ నుండి బల్హార్షా కు వెళ్లు భాగ్యనగర్ ఎక్స్‌ప్రెస్ సంఖ్య 17233 కాగా; బల్హార్షా నుండి సికింద్రాబాద్ జంక్షన్ కు వెళ్లు రైలు బండి సంఖ్య 17234.

## రైలుమార్గం
ఈ రైలు సికింద్రాబాద్ జంక్షన్ నుండి 15:25 గంటలకు బయలుదేవి బల్హార్షా మరునాడు 01:00 గంటలకు చేరుతుంది. తిరుగు ప్రయాణంలో బల్హార్షా నుండి 02:10 గంటలకు బయలుదేవి సికింద్రాబాద్ జంక్షన్ అదే రోజు 10:45 గంటలకు చేరుతుంది. ఇది మార్గంలో భువనగిరి, కాజీపేట, పెద్దపల్లి, రామగుండం, మంచిర్యాల, కాగజ్ నగర్ స్టేషన్లలో ఆగుతుంది.

## భోగీల సర్దుబాటు
ఈ రైలు భోగీలను గోల్కొండ ఎక్స్‌ప్రెస్ (17201/17202), సింహాద్రి ఎక్స్‌ప్రెస్ (17240/17239) లతో పంచుకొంటుంది.

## ఇంజను
ఈ రైలు సాధారణంగా లల్లాగూడ కు చెందిన డబ్లూ.ఎ.పి.-4 ఇంజనుతో నడపబడుతున్నది.

## తరగతులు
ఈ రైలుకు 21 భోగీలు ఉంటాయి. ఇందులో  1 AC చైర్ కారు, 3 రెండవ తరగతి సీటింగ్ భోగీలు, 14 సాధారణ భోగీలు, 3 స్లీపర్ భోగీలు ఉన్నాయి.

## మూలాలు
* 
* 

వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
ఫారెన్‌హీట్

**ఫారెన్‌హీట్** అనేది జర్మన్ భౌతిక శాస్త్రవేత్త డేనియల్ గాబ్రియల్ ఫారెన్‌హీట్ (1686-1736) ద్వారా 1724 లో ప్రతిపాదించిన ఒక ఆధారంగా ఉష్ణోగ్రత స్కేలు, తర్వాత ఈ స్కేలుకు ఇతని పేరు పెట్టారు. దీని యూనిట్ గా డిగ్రీ ఫారన్‌హీట్ (చిహ్నం **°F**) ఉపయోగిస్తారు. దీని తక్కువ నిర్వచన పాయింట్ 0 డిగ్రీలు, మంచు, ఉప్పు సమాన భాగాల నుంచి తయారయ్యే ఉప్పునీరు ఒక పరిష్కారం ఉష్ణోగ్రత వద్ద స్థిర పరచబడింది. మరిన్ని పరిమితులుగా మంచు కరిగే స్థానం 32 డిగ్రీలు గా, తన ఉత్తమ అంచనాగా సగటు మానవ శరీర ఉష్ణోగ్రత 96 డిగ్రీలు (ఆధునిక కొలత కంటే 2.5 డిగ్రీలు తక్కువ) గా ప్రతిపాదించబడ్డాయి. ఈ స్కేలు ఇప్పుడు సాధారణంగా రెండు స్థిర బిందువులచే నిర్వచించబడింది. నీరు మంచుగా గడ్డకట్టే 32 డిగ్రీల వద్ద, నీరు మరిగే 212 డిగ్రీలు. 20వ శతాబ్దం చివరి నాటికి, ఫారెన్‌హీట్ అధికారిక ఉష్ణోగ్రత స్కేల్‌గా యునైటెడ్ స్టేట్స్, బహామాస్, బెలిజ్, కేమన్ దీవులు, పాలావులలో మాత్రమే ఉపయోగించబడింది. ప్రపంచంలోని అన్ని ఇతర దేశాలు ఇప్పుడు సెల్సియస్ స్కేల్‌ను ఉపయోగిస్తున్నాయి, దీనిని 1954 నుండి సంపూర్ణ సున్నా −273.15 °C, నీటి ట్రిపుల్ పాయింట్ 0.01 °C వద్ద నిర్వచించారు.అయితే, ఫారెన్‌హీట్ స్కేల్ ప్రస్తుత, పూర్వ యుఎస్ ఇన్కార్పొరేటెడ్ కాని అనేక ప్రాంతాలలో సాధారణ అనధికారికంగా ఉపయోగంలో ఉంది.

## మూలాలు

వర్గం:ఉష్ణోగ్రతా మానాలు
స్వామి వివేకానంద ప్రపంచ మతసమ్మేళన ప్రసంగం

**[[స్వామి వివేకానంద]]** భారతదేశానికీ, హిందూ మతానికి ప్రాతినిధ్యం వహిస్తూ 1893 సెప్టెంబరు 11న చికాగోలో మొదటి ప్రపంచ మత సమ్మేళనంలో చేసిన ప్రసంగం సుప్రసిద్ధమైనది. స్వామీ వివేకానంద 1893 ప్రపంచ మత సమ్మేళనానికి భారత దేశానికీ, హిందూ మతానికి ప్రాతినిధ్యం వహించారు. 11 నుంచి 1893 సెప్టెంబరు 27లో నిర్వహించిన ఆ సమ్మేళనం మొదటి ప్రపంచ మత సమ్మేళనం. ప్రపంచవ్యాప్తంగా పలు మతాల ప్రతినిధులు ఈ సమ్మేళనంలో పాల్గొన్నారు. వివేకానంద చేసిన ఈ చరిత్రాత్మక ప్రసంగంలో **ప్రియమైన అమెరికా సోదర సోదరీమణులారా** (*మై డియర్ బ్రదర్స్ అండ్ సిస్టర్స్ ఆఫ్ అమెరికా*) అని సంబోధిస్తూ ప్రారంభించడంతోనే శ్రోతలను ఆకట్టుకున్నారు. సాధారణంగా *లేడీస్ అండ్ జంటిల్మన్* అన్న సంబోధనకు అలవాటు పడ్డ వారిని, ఈ పిలుపులోని ఆత్మీయత ఆకర్షించింది. ఆయన సందేశానికి, వాక్పటిమకూ, నిజాయితీతో కూడిన సంభాషణకు అక్కడి ప్రతినిధులు ఆకర్షితులయ్యారు. అమెరికన్ పత్రికలు సైతం వివేకానందుని వ్యక్తిత్వం, సందేశాన్ని ప్రశంసించాయి.

## నేపథ్యం

1893 సెప్టెంబరు 11న పర్మినెంట్ మెమోరియల్ ఆర్ట్ ప్యాలెస్ (ప్రస్తుతం ఆర్ట్ ఇన్‌స్టిట్యూట్ ఆఫ్ షికాగో) లో వరల్డ్ కొలంబియన్ ఎక్స్‌పొజిషన్‌లో భాగంగా ప్రపంచ మత సమ్మేళనం జరిగింది. అదే రోజున వివేకానందుడు తన తొలి ప్రసంగం చేశాడు. ఎంతో ఆలస్యం తరువాత మధ్యాహ్న సమయంలో అతనికి అవకాశం వచ్చింది. మొదట కాస్త కంగారు, అధైర్యం కలిగితే సరస్వతీ దేవికి నమస్కరించాడు. ఆ తర్వాత తన శరీరంలోకి కొత్త శక్తి వచ్చిన అనుభూతి కలిగింది; మరెవరో తన శరీరాన్ని ఆక్రమించినట్టు అయింది - "భారతదేశపు ఆత్మ, ఋషుల ప్రతిధ్వని, రామకృష్ణుని స్వరం, పునరుజ్జీవనం చెందిన కాలపు ఆత్మ మాటలకు వాహికగా" ప్రసంగిస్తున్న అనుభూతితో తన ప్రసంగం ప్రారంభించాడు. "అమెరికా సోదర సోదరీమణులారా!" అంటూ ప్రారంభించడంతోనే ఏడువందల మంది జనం లేచి రెండు నిమిషాల పాటు కరతాళధ్వనులతో సంతోషాన్ని వ్యక్తం చేశారు. కరతాళధ్వనులు నిశ్శబ్దంలోకి మణిగిపోయాకా మళ్ళీ తన ప్రసంగాన్ని ఆరంభించాడు. చారిత్రకంగా చాలా ఇటీవలదైన ఆ దేశానికి "ప్రపంచంలోకెల్లా అత్యంత ప్రాచీనమైన ఋషులైన వైదిక ఋషి పరంపరకు చెందిన సన్యాసుల తరఫున, ప్రపంచానికి సామరస్యాన్ని, విశ్వంలోని ప్రతీదాన్నీ ఆమోదించగల తత్వాన్ని నేర్పిన మతం తరఫున" శుభాభినందనలు తెలియజేస్తూ ప్రారంభించాడు.
## సందేశం
alt=Swami Vivekananda, World Parliament of Religion, 1893, Addresses at the Parliament of Religions, 1, Speech|thumb|200x200px|వివేకానందుని ప్రసంగం
వివేకానందుడు తన సందేశంలో భారతదేశ మత సామరస్యాన్ని గురించి, వైవిధ్యాన్ని గురించి వివరించాడు. ప్రాచీన కాలంలోనే ప్రపంచవ్యాప్తంగా పలు ప్రదేశాల్లో దాడులు ఎదుర్కొన్న నుంచి ఇజ్రాయెలీలు, పార్సీలు వంటివారిని స్వీకరించి హృదయాలకు హత్తుకున్న భారతదేశానికి చెందినవాడినని గర్విస్తున్నానన్నాడు. వివిధ మార్గాల ద్వారా సాగిన మానవులంతా భగవంతుణ్ణి చేరుకుంటారని చెప్పే హిందూ సూక్తులను, భగవద్గీత శ్లోకాన్ని ప్రస్తావించాడు. చారిత్రకంగా ఎన్నో నాగరికతలు, దేశాలను నాశనం చేసిన మూఢభక్తి, మతతత్వాలను సర్వమత సమ్మేళనం దూరం చేస్తుందని విశ్వసిస్తున్నట్టు చెప్పాడు .

## ప్రభావం, స్మృతి
2012లో మూడు రోజుల ప్రపంచ సమ్మేళనాన్ని చికాగోలో కౌన్సిల్ ఫర్ ఎ పార్లమెంట్ ఆఫ్ వరల్డ్ రిలీజియన్స్‌తో కలిసి ఇన్‌స్టిట్యూట్ ఆఫ్ వరల్డ్ రిలీజియన్స్ (వాషింగ్టన్ కాళీ ఆలయానికి చెందినది) నిర్వహించింది. ఈ కార్యక్రమం వివేకానందుని 150వ జయంతిని పురస్కరించుకుని ఏర్పాటుచేశారు.

## మూలాలు

## బయటి లింకులు

* Vivekananda Quotes in Telugu_వివేకానంద సూక్తులు తెలుగులో - lifequotesintelugu.com

వర్గం:హిందూమతం
వర్గం:1893
ప్రపంచంలోనే ఎత్తైన థర్మామీటర్

**వరల్డ్స్ టాలెస్ట్ థర్మామీటర్** అనేది **ప్రపంచంలోనే ఎత్తైన థర్మామీటర్** స్థాపించిన బేకర్, కాలిఫోర్నియా, యునైటెడ్ స్టేట్స్ లోని ఒక ముఖ్యమైన ప్రదేశం. ఇది ఒక ఎలక్ట్రిక్ సంకేతం ఇది ఇక్కడకు సమీపంలోని డెత్ వ్యాలీలో 1913 జూలై 10 న రికార్డైన 134 డిగ్రీల ఫారన్హీట్ (57 డిగ్రీల సెల్సియస్) రికార్డును గుర్తుకు తెస్తుంది.

ఈ సంకేతం బరువు 76,812 పౌండ్లు (34,841 కేజీలు), ఇది 125 క్యూబిక్ గజముల (96 క్యూబిక్ మీటర్లు) కాంక్రీటుతో కలిసి ఉంది. ఇది 134 అడుగుల (41 మీటర్లు) పొడవు ఉంటుంది, 134&nbsp;°F (57&nbsp;°C) గరిష్ఠ ఉష్ణోగ్రతను ప్రదర్శించే సామర్థ్యాన్ని కలిగి ఉంది, ఈ రెండూ దీనిలో రికార్డు ఉష్ణోగ్రతకు సూచనగా ఉన్నాయి.

## చరిత్ర
ఇది 1991 లో ఒక స్థానిక బేకర్ వ్యాపారవేత్త అయిన విల్లిస్ హీర్రోన్ కొరకు సాల్ట్ లేక్ సిటీ, ఉటాకు చెందిన యంగ్ ఎలక్ట్రిక్ సైన్ కంపెనీ చే నిర్మించబడింది, విల్లిస్ హీర్రోన్ తన బన్ బాయ్ రెస్టారెంట్ పక్కన ఈ థర్మామీటర్ నిర్మించడానికి $700,000 ఖర్చు చేశాడు. దీని ఎత్తు - 134 అడుగులు - ఇది ఇక్కడకు సమీపంలోని డెత్ వ్యాలీలో 1913 జూలై 10 న రికార్డైన 134 డిగ్రీల ఫారన్హీట్ (57 డిగ్రీల సెల్సియస్) రికార్డును గుర్తుకు తెచ్చే గౌరవ సూచికగా నిర్మించబడింది.

## మూలాలు

వర్గం:ఉష్ణోగ్రతా మానాలు
పద్మ పురాణం

**పద్మ పురాణం** (ఆంగ్లం: **Padma Purana**) హిందూ పవిత్ర గ్రంథాలైన అష్టాదశ (పద్దెనిమిది) పురాణాలలో ఒకటి. ఇందులో ఎక్కువగా విష్ణువు గురించి ప్రస్తావన ఉంటుంది. శివుడి గురించి, శక్తి (అమ్మవారు) గురించి కూడా కొన్ని అధ్యాయాలు ఉన్నాయి.  సాధారణంగా విజ్ఞాన సర్వస్వంలో ఉండే అంశాలు చాలా ఉన్నాయి.

ప్రస్తుతం ఈ పురాణం యొక్క రాతప్రతులు వివిధ పాఠాంతరాల రూపంలో లభ్యమౌతున్నాయి. వీటిలో రెండు ముఖ్యమైనవి. ఈ రెండింటి మధ్యలో చాలా తేడాలున్నాయి. ఒకటి భారతదేశం తూర్పు ప్రాంతానికి చెందినది కాగా మరొకటి పడమర ప్రాంతానికి చెందినది.  ఇది 55,000 శ్లోకాలు కలిగిన పెద్ద గ్రంథాలలో ఒకటిగా చెప్పబడుతున్నా ప్రస్తుతం అందుబాటులో ఉన్న ప్రతులలో సుమారు 50,000 శ్లోకాలు ఉన్నాయి. 

సృష్టి నిర్మాణం, పురాణాలు, వంశచరిత్రలు, భూగోళ శాస్త్ర సంబంధ విషయాలు, నదులు, ఋతువులు, దేవాలయాలు, భారతదేశంలోని వివిధ పుణ్యక్షేత్రాలకు ముఖ్యంగా (రాజస్థాన్ లోని బ్రహ్మదేవాలయం ) తీర్థయాత్రలు, వాల్మీకి రామాయణంలోని సీతా రాముల కథ కన్నా భిన్నమైన కథనం, పండగలు, ఎక్కువగా విష్ణువును కీర్తించే, కొంచెం శివుని, కీర్తించే గాథలు, నీతి నియమాలు, అతిథి ఆదరణ, యోగా, ఆత్మను గురించిన తాత్విక వివరణ, అద్వైతం, మోక్షం లాంటి అంశాలను స్పృశించారు. 

## ఆధునిక పద్మ పురాణ గ్రంధ రచనలు
ఆధునిక యుగములో వెలసిన పద్మ పురాణములలో మొదటిది వేలూరి శివరామ శాస్త్రి గారి ఆముద్రిత పద్మ పురాణము.రెండవది పిశుపాటి చిదంబర శాస్త్రి గారి శ్రీమదాంధ్ర పద్మపురాణము. శివరామ శాస్త్రిగారును, చిదంబర శాస్త్రిగారును ఇంచుమించు సమాన వయస్కులు. ఇరువురును శతావధానులు.వేలూరి వారి పద్మపురాణము సమగ్రముగా లభించటంలేదు. ఆది ఖండము, భూమి ఖండము, బ్రహ్మ ఖండము అను మూడు ఖండములు మాత్రమే ఉన్నాయి. ఇక పిసుపాటివారు పద్మపురాణము మాత్రమే తెలుగులో లభించుచున్న సమగ్ర గ్రంథము.విశేషమగు వ్యయప్రయాసలకోర్చి ఈమహాగ్రంధమును రసజ్ఞుల సహాయసహకారములతో నాలుగు సంపుటములుగా ముద్రించి తెలుగువారికి సమర్పించి ధన్యులైన వారు కవిసోదరులైన సుబ్రహ్మణ్యశాస్త్రిగారు- విశ్వేశ్వరశాస్త్రి గారు.

పైన పేర్కొన్న ఇరువురే కాక పేరూరు సంస్థానాధీశులు వేంకట రామోజీ రామర్సు వారి ఆస్థాన విద్వాంసులైన మరువాడ శంభన్న శాస్త్రి గారు ఆంధ్ర వచనములో ఆదిమ ఖండము, ,  లను రచించారు.

## గమనికలు

## మూలాలు
* 
* 
* 

వర్గం:అష్టాదశ పురాణములు